दीपावली मेले का बजट दो लाख बढ़ाकर 10 लाख किया
ग्वालियर| मप्र चेंबर ऑफ कॉमर्स एंड इंडस्ट्री का वित्त वर्ष 2017-18 का बजट सोमवार को चेंबर भवन में कोषाध्यक्ष गोकुल बंसल ने पेश किया। बजट में एक करोड़ 49 लाख 55 हजार 128 रुपए की प्रस्तावित आय रखी गई है और इतना ही व्यय बताया गया है। चेंबर के सालाना दीपावली मेले के बजट को आठ लाख से बढ़ाकर सशर्त 10 लाख रुपए किया गया है। कर्मचारियों के वेतन में पांच फीसदी की बढ़ोतरी की जाएगी। इसके अलावा चेंबर भवन के रख रखाव पर होने वाले खर्च की सीमा को पांच लाख से बढ़ाकर 15 लाख रुपए किया गया है। कार्यकारिणी सदस्यों ने बजट को बहुमत के साथ पास कर दिया। इस मौके पर चेंबर अध्यक्ष अरविंद अग्रवाल, मानसेवी सचिव डॉ. प्रवीण अग्रवाल, संयुक्त मानसेवी सचिव जगदीश मित्तल आदि शामिल हुए।
बजट पर चर्चा करते चेंबर पदाधिकारी।
hin_Deva hin_Deva hin_Deva